stanford-oval/wikipedia huggingface dataset:
Lino Bortolo Belotti

Lino Bortolo Belotti (19. lokakuuta 1930 – 23. maaliskuuta 2018) oli italialainen roomalaiskatolinen piispa. Hänet vihittiin papiksi Bergamon hiippakuntaan 12. kesäkuuta 1954 ja nimitettiin Bergamon vihkipiispaksi sekä Tablan titulaaripiispaksi 15. toukokuuta 1999. Piispaksi vihkiminen seurasi 29. kesäkuuta. Pääkonsekraattorina toimi Roberto Amadei, jota avustivat Armando Brambilla ja Alfredo Maria Garsia.
Belotti jäi eläkkeelle 22. tammikuuta 2009.
Alexandra Daddario

| Alexandra Daddario |
| --- | --- |
 Alexandra Daddario vuonna 2022.
Henkilötiedot
Koko nimi:  Alexandra Anna Daddario
Syntynyt: 16. maaliskuuta 1986 (ikä 38) New York, New York, Yhdysvallat
Ammatti:  näyttelijä
Puoliso:  Andrew Form (vih. 2022)
Näyttelijä
Aktiivisena:  2002–
Merkittävät roolit:  Percy Jackson: Salamavaras Texas Chainsaw 3D True Detective Baywatch The White Lotus
Aiheesta muualla
IMDb 
Elonet
Alexandra Anna Daddario (s. 16. maaliskuuta 1986 New York, New York) on yhdysvaltalainen näyttelijä. Hän teki läpimurtonsa Percy Jackson -fantasiaelokuvasarjassa (2010, 2013), missä hän esitti Annabeth Chasea. Sitemmin hän on esiinynyt muun muassa elokuvissa Hall Pass – lupa rellestää (2011), Texas Chainsaw 3D (2013),  San Andreas (2015) ja Baywatch (2017) sekä televisiosarjoissa Kovat kaulassa (2009–2011), Samaa sukua (2011–2012), True Detective (2014) ja American Horror Story: Hotel (2015).
Vuonna 2021 Daddario tähditti HBO-sarja The White Lotuksen ensimmäistä tuotantokautta. Hän sai roolistaan kehuja sekä Primetime Emmy -ehdokkuuden.
Ura

Daddario teki televisiodebyyttinsä 15-vuotiaana saippuasarjassa All My Children. Läpimurtonsa hän teki vuonna 2010 fantasiaelokuvassa Percy Jackson: Salamavaras, missä hän esitti Annabeth Chasea. Hänellä oli myös sivurooli draamasarjassa Kovat kaulassa. Vuonna 2011 hän esiintyi komediaelokuvassa Hall Pass – lupa rellestää.
Vuonna 2012 Daddario esiintyi Imagine Dragonsin kappaleen ”Radioactive” musiikkivideolla, jolla on YouTubessa yli miljardi näyttökertaa. Seuraavana vuonna hän esiintyi pääroolissa slasher-elokuvassa Texas Chainsaw 3D sekä uusi Annabeth Chasen roolin elokuvassa Percy Jackson: Hirviöidenmeri. Vuonna 2014 Daddario esiintyi sivuroolissa rikossarja True Detectiven ensimmäisellä tuotantokaudella, missä hänen alastonkohtauksensa saivat runsaasti huomiota. Seuraavana vuonna hän tähditti katastrofielokuvaa  San Andreas. Samana vuonna hän myös näytteli pukusuunnittelija Natacha Rambovan fiktiivistä versiota kauhusarjassa American Horror Story: Hotel.
Vuonna 2017 Daddario näytteli yhtä pääroolia toimintakomediassa Baywatch. Vuonna 2021 hän esitti yhtä pääroolia HBO-sarjassa The White Lotus. Roolistaan hän sai kehuja sekä parhaan minisarjan tai televisioelokuva naissivuosan Primetime Emmy -ehdokkuuden.
Yksityiselämä

Vuodesta 2020 Daddario on ollut parisuhteessa tuottaja Andrew Formin kanssa. He avioituivat kesäkuussa 2022.
Aiheesta muualla

Kuvia tai muita tiedostoja aiheesta Alexandra Daddario Wikimedia Commonsissa
Alexandra Daddario elokuvan Baywatch julkaisutilaisuudessa vuonna 2017.
Lumihome

| Lumihome |
| --- | --- |

Tieteellinen luokittelu
Kunta::  Sienet Fungi
Kaari::  Kotelosienet Ascomycota
Luokka::  Sordariomycetes
Alaluokka::  Xylariomycetidae
Lahko::  Amphisphaeriales
Suku::  Microdochium
Laji::  nivale
Kaksiosainen nimi
 Microdochium nivale  (Samuels) I.C.Hallett 
Katso myös
   Lumihome Commonsissa 
Infobox OKVirheellinen NIMI-arvo: 
Lumihome (Microdochium nivale) on yksi tärkeimmistä syysviljojen ja nurmikasvien taudeista Suomessa. Lumihome on myös haitta metsänhoidolle, sillä se tuhoaa varttuvia taimia lumen sisällä.
Luettelo Pohjois-Kyproksen pääministereistä

Tämä on luettelo Pohjois-Kyproksen pääministereistä. Luettelo sisältää myös Kyproksen turkkilaisen liittovaltion pääministerit.
Kyproksen turkkilaisen liittovaltion pääministerit

| Kuva | Kuva | Pääministeri (syntynyt–kuollut) | Virka-aika | Puolue |
| --- | --- | --- | --- | --- |
|  |  | Rauf Denktaş (1924-2012) | 13. helmikuuta 1975 – 3. heinäkuuta 1976 | Kansallinen Yhtenäisyyspuolue |
|  |  | Nejat Konuk (1928-2014) | 3. heinäkuuta 1976 – 21. huhtikuuta 1978 | Kansallinen Yhtenäisyyspuolue |
|  |  | Osman Örek (1925-1999) | 21. huhtikuuta 1978 – 12. joulukuuta 1978 | Kansallinen Yhtenäisyyspuolue |
|  |  | Mustafa Çağatay (1937-1989) | 12. joulukuuta 1978 – 15. marraskuuta 1983 | Kansallinen Yhtenäisyyspuolue |
Pohjois-Kyproksen turkkilaisen tasavallan pääministerit

| Kuva | Kuva | Pääministeri (syntynyt–kuollut) | Virka-aika | Puolue |
| --- | --- | --- | --- | --- |
|  |  | Mustafa Çağatay (1937-1989) | 15. marraskuuta 1983 – 13. joulukuuta 1983 | Kansallinen Yhtenäisyyspuolue |
|  |  | Nejat Konuk (1928-2014) | 13. joulukuuta 1983 – 19. heinäkuuta 1985 | Kansallinen Yhtenäisyyspuolue |
|  |  | Derviş Eroğlu (1938-) | 19. heinäkuuta 1985 – 1. tammikuuta 1994 | Kansallinen Yhtenäisyyspuolue |
|  |  | Hakkı Atun (1935-) | 1. tammikuuta 1994 – 16. elokuuta 1996 | Demokraattinen puolue |
|  |  | Derviş Eroğlu (1938-) | 16. elokuuta 1996 – 13. tammikuuta 2004 | Kansallinen Yhtenäisyyspuolue |
|  |  | Mehmet Ali Talat (1952-) | 13. tammikuuta 2004 – 23. huhtikuuta 2005 | Turkkilainen republikaanipuolue |
|  |  | Serdar Denktaş (1959-) | 23. huhtikuuta 2005 – 26. huhtikuuta 2005 | Demokraattinen puolue |
|  |  | Ferdi Sabit Soyer (1952-) | 26. huhtikuuta 2005 – 5. toukokuuta 2009 | Turkkilainen republikaanipuolue |
|  |  | Derviş Eroğlu (1938-) | 5. toukokuuta 2009 – 23. huhtikuuta 2010 | Kansallinen Yhtenäisyyspuolue |
|  |  | Hüseyin Özgürgün (1965-) | 23. huhtikuuta 2010 – 17. toukokuuta 2010 | Kansallinen Yhtenäisyyspuolue |
|  |  | İrsen Küçük (1940-2019) | 17. toukokuuta 2010 – 13. kesäkuuta 2013 | Kansallinen Yhtenäisyyspuolue |
|  |  | Sibel Siber (1960-) | 13. kesäkuuta 2013 – 2. syyskuuta 2013 | Turkkilainen republikaanipuolue |
|  |  | Özkan Yorgancıoğlu (1954-) | 2. syyskuuta 2013 – 16. heinäkuuta 2015 | Turkkilainen republikaanipuolue |
|  |  | Ömer Kalyoncu (1950-) | 16. heinäkuuta 2015 – 16. huhtikuuta 2016 | Turkkilainen republikaanipuolue |
|  |  | Hüseyin Özgürgün (1965-) | 16. huhtikuuta 2016 – 2. helmikuuta 2018 | Kansallinen Yhtenäisyyspuolue |
|  |  | Tufan Erhürman (1970-) | 2. helmikuuta 2018 – 22. toukokuuta 2019 | Turkkilainen republikaanipuolue |
|  |  | Ersin Tatar (1960-) | 22. toukokuuta 2019 – 9. joulukuuta 2020 | Kansallinen Yhtenäisyyspuolue |
|  |  | Ersan Saner (1966-) | 9. joulukuuta 2020 – | Kansallinen Yhtenäisyyspuolue |
Alankomaat talviolympialaisissa 2010

Alankomaat osallistui Vancouverin talviolympialaisissa 2010 32 urheilijan suuruisella joukkueellaan kelkkailuun, lumilautailuun sekä lyhyen ja pitkän radan pikaluisteluun. Maa saavutti kisoista kahdeksan mitalia, joista neljä oli kultaisia, yksi hopeinen ja kolme pronssisia. Mitalitilastossa Alankomaat sijoittui sijalle 10.
Lumilautailu

Nicolien Sauerbreij Parallel Giant Slalom
Dolf van der Wal Halfpipe
Pikaluistelu

Margot Boer 500m, 1,000m, 1,500m
Jan Blokhuijsen 5,000m
Jan Bos 500m, 1,000m
Annette Gerritsen 500m, 1,000m, 1,500m
Renate Groenewold 3000m
Stefan Groothuis 1,000m, 1,500m
Bob de Jong 5,000m, 10,000m
Arjen van der Kieft 10,000m
Sven Kramer 1,500m, 5,000m, 10,000m
Simon Kuipers 500m, 1,000m, 1,500m
Ronald Mulder 500m
Thijsje Oenema 500m
Laurine van Riessen 500m, 1,000m, 1,500m
Jan Smeekens 500m
Mark Tuitert 1,000m, 1,500m
Diane Valkenburg 3,000m
Jorien Voorhuis 5,000m
Elma de Vries 5,000m
Ireen Wüst 1,000m, 1,500m, 3,000m
Pikaluistelu > Kaukalopikaluistelu (Shorttrack)

Niels Kertholt
Sjinkle Knegt
Liesbeth Mau-Asam
Jorien ter Mors
Annita van Moorn
Sanne van Kerkhof
Maaike Vos
Kelkkailu

Sybren Jansma
Esmé Kamphuis
Edwin van Calker
Tine Veenstra
Alankomaat tulossa stadionille.
Lordi Kames

Henry Homen muotokuva, David Martin.
Henry Home, Lordi Kames (1696 – 27. joulukuuta 1782) oli skotlantilainen filosofi, joka edusti skotlantilaista valistusta ollen yksi sen johtajista. Hän sai lordin arvon vuonna 1752.
Home kirjoitti paljon omaisuuden merkityksestä yhteiskunnalle. Hänen teoksillaan oli myös suuri merkitys antropologian ja sosiologian kehitykselle seuraavan kahden sadan vuoden aikana. Teoksissaan Historical Law Tracts ja Sketches on the History of Man hän kuvasi ihmiskunnan historian nelivaiheisena. Ensimmäisessä vaiheessa ihmiset olivat metsästäjä-keräilijöitä, ja ihmiset välttelivät toisiaan. Toisessa vaiheessa ihmiset kasvattivat kotieläimiä, mikä vaati suurempien yhteiskuntien perustamista. Näissä vaiheissa ei vielä tarvittu lakeja, lukuun ottamatta perheenpään tai yhteisön johtajan määräyksiä. Kolmas vaihe oli maanviljelys, joka vaati enemmän yhteistyötä ja uusia suhteita kaupankäynnin ja työllistymisen (tai orjuuden) mahdollistamiseksi. Home katsoi, että tämä vaati uusia oikeuksia ja velvollisuuksia, ja samalla lakeja ja lain valvojia. Neljännessä vaiheessa ihmiset muuttivat kylistä ja maatiloilta satamiin ja kauppakaupunkeihin, mikä vaati edelleen lisää lakeja, mutta myös hyödytti yhä enemmän.
Homen tuttaviin kuuluivat mm. John Home, David Hume ja James Boswell. Lordi Monboddon kanssa Home väitteli usein.
Home oli mukana oikeudessa päättämässä Joseph Knightin tapauksesta. Päätöksen mukaan Skotlannissa ei sallittu orjuutta.
Teoksia

Essays upon Several Subjects in Law (1732)
Essays on the Principles of Morality and Natural Religion (1751)
Introduction to the Art of Thinking (1761)
Elements of Criticism (1762)
Sketches of the History of Man (1776)
Aiheesta muualla

Henry Home, Lord Kames – James Boswell, a Guide (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Henry Home, Lord Kames
Käännös suomeksi
10 metrin ilmapistooli

10 metrin ilmapistooli on sisätiloissa ilmapistoolilla ammuttava ammuntalaji, jossa ammutaan 10 metrin päässä olevaan tauluun. Laji on olympialaji, jonka kilpailu koostuu 60 tai 40 laukauksen peruskilpailusta ja 10 laukauksen finaalista. Lajissa kilpailevat niin miehet ja naiset, kuin tytöt ja pojatkin. Laji muistuttaa paljon 50 metrin pistoolia.
10 metrin ilmapistoolissa on kilpailtu miesten ja naisten sarjoissa MM-tasolla Phoenixistä 1970 lähtien ja olympiatasolla Soulista 1988 lähtien. Tytöt ja pojat pääsivät kilpailemaan lajissa MM-mitaleista Sarajevosta 1989 lähtien, mutta Moskovan MM-kilpailuissa 1990 poikien ja tyttöjen sarjoja ei järjestetty.
Taulut ja rata-alue

Ilmapistoolitaulu on jaettu renkaisiin, jotka osoittavat osuman arvon yhdestä kymmeneen pisteeseen. Näkyvän taulun koko vähintään 170x170 millimetriä. Yhden pisteen renkaan koko on 155,5 millimetriä ja kymmenen pisteen renkaan 11,5 millimetriä. Nykyään käytetään useasti tavallisen pahvitaulun sijaan elektronista taulua, jotka määrittävät osuman arvon heti. Tasatuloksissa määritetään lisäksi napakymppi, joka on halkaisijaltaan 5,0 millimetriä.
Ilmapistoolikilpailut käydään nykyisten sääntöjen mukaan sisällä. Ampumapaikan ja taulun valaistusarvot ovat tarkasti määritellyt.
Ampumaetäisyys on 10 metriä ja ampumapaikan leveys täytyy olla vähintään metri. Ampuma-alueella, joka ulottuu vähintään viisi metriä ampumalinjan taakse, ei saa olla ampujien lisäksi muita kuin toimitsijat ja juryt.
Ase ja tarvikkeet

Ilmapistooli on paine- tai puristeilmalla tai hiilidioksidilla toimiva ase, joka täytyy olla 10 metrin ilmapistoolikilpailuissa vain yhdellä luodilla ladattava. Kilpailuissa käytetään lyijystä, tai vastaavasta pehmeästä aineesta, valmistettuja luoteja, joiden kaliiberi on 4,5 millimetriä, eli .177 tuumaa. Ilmapistoolin enimmäismitat ovat 420x200x50 millimetriä ja ase saa painaa enintään 1500 grammaa. Ilmapistoolissa laukaisuvastuksen täytyy olla vähintään 500 grammaa ja tämä tarkastetaan arvotuilta aseilta uudestaan kilpailun jälkeen.
Ampujien vaatteiden kuuluu olla joustavaa materiaalia ja niiden ei kuulu tukea ampujaa. Kenkien tulee olla matalasivuiset, ne eivät saa peittää telaluuta tai muuten antaa tukea. Myös ampuessa käytettäviin laseihin on rajoituksia.
Kilpailu

Kilpailu koostuu nykyisin peruskilpailusta ja finaalista. Finaaliin pääsee peruskilpailun kahdeksan parhainta ampujaa. Finaali otettiin käyttöön kilpailuissa vuonna 1986.
Kilpailu > Peruskilpailu

Peruskilpailussa 16-50-vuotiaat ampuvat 60 laukausta, alle 16-vuotiaat ja yli 50-vuotiaat 40 laukausta. Ampuma-aika 60 laukauksen kilpailussa on enintään 90 minuuttia ja 40 laukauksen enintään 60 minuuttia. Elektronisiin taululaitteisiin 75 ja 50 minuuttia. Lisäksi alle 14-vuotiailla on omat sarjansa, joissa ammutaan tuelta. Kilpalaukausten määrä kasvaa ikäsarjojen mukaan ja ampuma-aika laukausten myötä. Ampujilla on valmistautumisaikana ennen kilpalaukauksia mahdollisuus ampua rajoittamaton määrä koelaukauksia. Ennen kilpailun alkua on 15 minuutin valmistautumis- ja koelaukausaika.
Peruskilpailun tulokset määräytyvät kilpailulaukauksien yhteenlaskettujen arvojen perusteella. 60 laukauksen kilpailussa suurin mahdollinen tulos on 600 pistettä ja 40 laukauksen kilpailussa 400 pistettä. Jos useampi kuin yksi ampuja saavuttaa saman tuloksen, napakymppien määrä ratkaisee sijoituksen. Mikäli tällöinkin ollaan samassa tuloksessa, ampujien viimeisiä sarjoja verrataan edeten kymmenen laukauksen sarjoissa kunnes tasatulos on ratkennut. Jos tasatulos ei vieläkään ratkea, verrataan ampujien kymppejä, yhdeksikköjä, kahdeksikkoja ja niin edelleen. Mikäli tämän jälkeenkin tilanne on tasan, sijoitus jaetaan.
Kilpailu > Finaali

Peruskilpailun kahdeksan parasta ampujaa pääsevät finaaliin, mutta ei nuorten sarjoissa MM-kilpailuissa. Jos kilpailijoita on useampi kuin yksi samassa tuloksessa kahdeksannen ampujan kanssa, täytyy näiden ampujien kesken järjestää pudotusammunta, jossa ratkaistaan finaaliampuja tai -ampujat.
Finaalissa on ensin kolmen minuutin valmistautumisaika, jonka jälkeen ampujat saavat viiden minuutin koelaukausajan, jolloin he saavat ampua rajoittamattoman määrän koelaukauksia. Finaalilaukauksia on kymmenen ja ne tulkataan kymmenyksen tarkkuudella, joten 10,9 pistettä on korkein pistemäärä. Laukaukset ammutaan yksitellen ja ampuma-aikaa kutakin laukausta kohden on 75 sekuntia.
Lopullinen tulos määräytyy peruskilpailun ja finaalin yhteenlasketun tuloksen mukaan. Jos kahdella tai useammalla ampujalla on finaalin jälkeen sama tulos, ratkaistaan sijoitukset uusintalaukauksilla.
Ennätykset > Maailmanennätykset

| Voimassa olevat 10 m ilmapistoolin maailmanennätykset |
| --- | --- | --- | --- | --- | --- | --- | --- | --- |
| Miehet | Peruskilpailu | 594 |  Jin Jong-oh (KOR) | MC | Changwon, Etelä-Korea | 12.4.2009 |  |  |
| Miehet | Finaali | 695.1 (593+102.1) |  Sergei Pyžjanov (URS) | MCF | München, Länsi-Saksa | 13.10.1989 |  |  |
| Miehet | Joukkue | 1759 |  Venäjä (Jekimov, Isakov, Nestrujev) | EM | Deauville, Ranska | 16.3.2007 |  |  |
| Naiset | Peruskilpailu | 393 |  Svetlana Smirnova (RUS) | MC | München, Saksa | 23.5.1998 |  |  |
| Naiset | Finaali | 493.5 (390+103.5) |  Ren Jie (CHN) | MC | München, Saksa | 22.5.1999 |  |  |
| Naiset | Joukkue | 1161 |  Venäjä (Homileva, Logvinenko, Smirnova)  Kiina (Tao, Guo, Chen) | EM ASG | Brno, Tšekki Doha, Qatar | 5.8.1993 3.12.2006 |  |  |
| Pojat | Peruskilpailu | 588 |  Leonid Jekimov (RUS)  Lukas Grunder (SUI) | EM MC | Deauville, Ranska Milano, Italia | 16.3.2007 24.5.2009 |  |  |
| Pojat | Joukkue | 1730 |  Kiina (Zhang, He, Sun) | ASC | Doha, Qatar | 20.12.2009 |  |  |
| Tytöt | Peruskilpailu | 391 |  Marija Mladenovic (YUG) | MC | Milano, Italia | 19.6.1995 |  |  |
| Tytöt | Joukkue | 1146 |  Kiina (Fei, Wang, Sun) | MM | Lahti, Suomi | 8.7.2002 |  |  |
Ennätykset > Olympiaennätykset

| Voimassa olevat 10 m ilmapistoolin olympiaennätykset |
| --- | --- | --- | --- | --- | --- | --- | --- | --- |
| Miehet | Peruskilpailu | 591 |  Mihail Nestrujev (RUS) | OG | Ateena, Kreikka | 14.8.2004 |  |  |
| Miehet | Finaali | 690.0 (590+100.0) |  Wang Yifu (CHN) | OG | Ateena, Kreikka | 14.8.2004 |  |  |
| Naiset | Peruskilpailu | 391 |  Natalja Paderina (RUS) | OG | Peking, Kiina | 10.8.2008 |  |  |
| Naiset | Finaali | 492.3 (390+102.3) |  Guo Wenjun (CHN) | OG | Peking, Kiina | 10.8.2008 |  |  |
Ennätykset > Euroopanennätykset

| Voimassa olevat 10 m ilmapistoolin Euroopanennätykset |
| --- | --- | --- | --- | --- | --- | --- | --- | --- |
| Miehet | Peruskilpailu | 593 |  Sergei Pyžjanov (URS) | MCF | München, Lansi-Saksa | 13.10.1989 |  |  |
| Miehet | Finaali | 695.1 (593+102.1) |  Sergei Pyžjanov (URS) | MCF | München, Länsi-Saksa | 13.10.1989 |  |  |
| Miehet | Joukkue | 1759 |  Venäjä (Jekimov, Isakov, Nestrujev) | EM | Deauville, Ranska | 16.3.2007 |  |  |
| Naiset | Peruskilpailu | 393 |  Svetlana Smirnova (RUS) | MC | München, Saksa | 23.5.1998 |  |  |
| Naiset | Finaali | 493.0 (393+100.0) |  Svetlana Smirnova (RUS) | MC | München, Saksa | 23.5.1998 |  |  |
| Naiset | Joukkue | 1161 |  Venäjä (Homileva, Logvinenko, Smirnova) | EM | Brno, Tšekki | 5.8.1993 |  |  |
| Pojat | Peruskilpailu | 588 |  Leonid Jekimov (RUS)  Lukas Grunder (SUI) | EM MC | Deauville, Ranska Milano, Italia | 16.3.2007 24.5.2009 |  |  |
| Pojat | Finaali | 691,1 (588+103,1) |  Lukas Grunder (SUI) | MC | Milano, Italia | 24.5.2009 |  |  |
| Pojat | Joukkue | 1726 |  Ukraina (Rybovalov, Kudriya, Tšudak)  Venäjä (Jekimov, Levitšev, Tšervjakovski) | EM EM | Pontevedra, Espanja Moskova, Venäjä | 15.3.2001 2.3.2006 |  |  |
| Tytöt | Peruskilpailu | 391 |  Marija Mladenovic (YUG) | MC | Milano, Italia | 19.6.1995 |  |  |
| Tytöt | Finaali | 489.7 (388+101.7) |  Olena Kostevytš (UKR) | EM | Göteborg, Ruotsi | 7.112003 |  |  |
| Tytöt | Joukkue | 1141 |  Venäjä (Jaskevitš, Poljakova, Mastjania) | EM | Tallinna, Viro | 2.3.2005 |  |  |
Ennätykset > Aasianennätykset

| Voimassa olevat 10 m ilmapistoolin Aasianennätykset |
| --- | --- | --- | --- | --- | --- | --- | --- | --- |
| Miehet | Peruskilpailu | 594 |  Jin Jong-oh (KOR) | MC | Changwon, Etelä-Korea | 12.4.2009 |  |  |
| Miehet | Finaali | 691.2 (590+101.2) |  Tan Zongliang (CHN) | MC | München, Saksa | 15.6.2003 |  |  |
| Miehet | Joukkue | 1756 |  Kiina (Wang, Li, Tan) | ASC | Langkawi, Malesia | 27.1.2000 |  |  |
| Naisten | Peruskilpailu | 392 |  Guo Wenjun (CHN) | MC | Milano, Italia | 24.5.2009 |  |  |
| Naisten | Finaali | 493.5 (390+103.5) |  Ren Jie (CHN) | MC | München, Saksa | 22.5.1999 |  |  |
| Naisten | Joukkue | 1161 |  Kiina (Tao, Guo, Chen) | ASG | Doha, Qatar | 3.12.2006 |  |  |
| Pojat | Peruskilpailu | 586 |  Zhang Bin | ASG | Doha, Qatar | 20.12.2009 |  |  |
| Pojat | Joukkue | 1730 |  Kiina (Zhang, He, Sun) | ASC | Doha, Qatar | 20.12.2009 |  |  |
| Tytöt | Peruskilpailu | 390 |  Ren Jie (CHN) | MC | München, Saksa | 22.51999 |  |  |
| Tytöt | Joukkue | 1146 |  Kiina (Fei, Wang, Sun) | MM | Lahti, Suomi | 8.7.2002 |  |  |
Olympiavoittajat ja maailmanmestarit > Miehet

| Kilpailu | Kilpailija | Tulos | Joukkue | Tulos |  |  |
| --- | --- | --- | --- | --- | --- | --- |
Olympialaiset
| Soul 1988 |  Tanju Kirjakov (BUL) | 687.9 (585+102.9) |  |  |  |  |
| Barcelona 1992 |  Wang Yifu (CHN) | 684.8 (585+99.8) |  |  |  |  |
| Atlanta 1996 |  Roberto di Donna (ITA) | 684.2 (585+99.2) |  |  |  |  |
| Sydney 2000 |  Franck Dumoulin (FRA) | 688.9 (590+98.9) |  |  |  |  |
| Ateena 2004 |  Wang Yifu (CHN) | 690.0 (590+100.0) |  |  |  |  |
| Peking 2008 |  Pang Wei (CHN) | 688.2 (586+102.2) |  |  |  |  |
Maailmanmestaruuskilpailut
| Phoenix 1970 |  Kornel Marosvari (HUN) | 383 |  Neuvostoliitto (Egrišin, Kosyh, Raskazov, Stolipin) | 1514 |  |  |
| Thun 1974 |  Grigori Kosyh (URS) | 389 |  Neuvostoliitto (Egrišin, Kosyh, Margasov, Stolipin) | 1531 |  |  |
| Soul 1978 |  Paavo Palokangas (FIN) | 391 |  Suomi (Anttila, Mäkinen, Palokangas, Saarenpää) | 1531 |  |  |
| Soul 1979 |  Geoffrey Robinson (GBR) | 387 |  Ruotsi (Andersson, Nilsson, Oscarsson, Skanåker) | 1525 |  |  |
| Santo Domingo 1981 |  Don Nygord (USA) | 580 |  Bulgaria (Djakov, Dmitrov, Mandov, Minov) | 2282 |  |  |
| Caracas 1982 |  Vladas Turla (URS) | 590 |  Neuvostoliitto (Egrišin, Melentjev, Sumatohin, Turla) | 2327 |  |  |
| Innsbruck 1983 |  Ragnar Skanåker (SWE) | 586 |  Neuvostoliitto (Egrišin, Melentjev, Turla) | 1747 |  |  |
| México 1985 |  Rolf Beutler (SUI) | 580 |  Neuvostoliitto (Egrišin, Kokorev, Turla) | 1726 |  |  |
| Suhl 1986 |  Igor Basinski (URS) | 688.6 (589+99.6) |  Neuvostoliitto (Basinski, Kokorev, Melentjev) | 1737 |  |  |
| Budapest 1987 |  Zoltán Papanitz (HUN) | 683.3 (586+97.3) |  Neuvostoliitto (Egrišin, Kokorev, Melentjev) | 1742 |  |  |
| Sarajevo 1989 |  Sergei Pyžjanov (URS) | 690.3 (590+100.3) |  Neuvostoliitto (Barmin, Melentjev, Pyžjanov) | 1748 |  |  |
| Moskova 1990 |  Bernardo Tobar (COL) | 682.6 (581+101.6) |  Neuvostoliitto (Kokorev, Nestrujev, Pyžjanov) | 1732 |  |  |
| Stavanger 1991 |  Uwe Potteck (GER) | 684.1 (584+100.1) |  Neuvostoliitto (Barmin, Kokorev, Pyžjanov) | 1742 |  |  |
| Milano 1994 |  Franck Dumoulin (FRA) | 683.7 (584+99.7) |  Kiina (Xu, Wang, Zhang) | 1732 |  |  |
| Barcelona 1998 |  Wang Yifu (CHN) | 685.3 (586+99.3) |  Kiina (Wang, Xu, Wu) | 1743 |  |  |
| Lahti 2002 |  Mihail Nestrujev (RUS) | 685.3 (585+100.3) |  Venäjä (Nestrujev, Gontšarov, Isakov) | 1745 |  |  |
| Zagreb 2006 |  Pang Wei (CHN) | 683.8 (584+99.8) |  Kiina (Pang, Lin, Tan) | 1747 |  |  |
| München 2010 |  Tomoyuki Matsuda (JPN) | 689,4 (586+103,4) |  Venäjä (Tšervjakovski, Jekimov, Isakov) | 1749 |  |  |